L-inawgurazzjoni tal-planċier il-ġdid ser tibqa' f'moħħ iż-Żwieten kollha bħala okkażjoni li għaqqdet liż-Żejtun u liż-Żwieten f'ċelebrazzjoni mill-aqwa li qatt saru fiż-Żejtun. Mhux għaliex iż- Żejtun huwa nieqes minn okkażjonijiet ċiviċi ta' l-għola livell iżda dak kollu li tħejja rnexxa mija fil-mija u kollox mar ħarir u aħjar milli qatt stennejna. Tabilħaqq kellna qofol grandjuż is-Sibt 22 ta' Ġunju bl-inawguraz- zjoni mill-President tar-Repubblika u programm vokali strumentali li fih ibrillaw il-Banda, il-Kor Collegium Musicum, is-surmast direttur John J. Pace, l-assistent surmast Frank Mercieca u s-solisti s- sopran Marv Galea u t-tenur Andrew Sapiano. Donnu l-fatt li kellna ġimgħa sħiħa ta' attività waħda akbar mill-oħra għen mhux ftit biex ksibna s-suċċess mixtieq. Il-festa damet ġimgħa sħiħa bla waqfien, b'kull xorta ta' divertiment għall-imseħbin, il-partitarji, iż-Żwieten u dawk kollha li għoġobom iżuru ż-Żejtun għal din l-okkażjoni kbira. Kellna ġimgħa ta' għana, żfin, kant u briju ta' kull xorta. Lejliet l- inawgurazzjoni kien Jum il-Mużika u l-briju laħaq l-aqwa tiegħu waqt il-marċ li organizzajna għal dak il-jum. (ritratt) Qabel beda l- marċ il-President Onorarju l-Onor. Wistin Abela u l-President is-sur J. Attard xegħlu mat-tiri tal-murtali, l-għaxar linef forma ta' brazzi li jdawwru l-planċier. Ħdimna sħiħ u bil-għaqal u rnexxejna. Kulħadd ta s-sehem tiegħu u nirringrazzjaw lil kulħadd inkluż l-Għaqdiet kollha taż-Żejtun u liż- Żwieten kollha li tant ferħu magħna f'din l-okkażjoni.